pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ก.แรงงาน จัดกิจกรรมจิตอาสา ฝึกอาชีพแก่ประชาชน เฉลิมพระเกียรติพระบรมราชชนนีพันปีหลวง
วันศุกร์ที่ 11 สิงหาคม 2566
11/08/2566
ก.แรงงาน จัดกิจกรรมจิตอาสา ฝึกอาชีพแก่ประชาชน เฉลิมพระเกียรติพระบรมราชชนนีพันปีหลวง
ก.แรงงาน จัดกิจกรรมจิตอาสา ฝึกอาชีพแก่ประชาชน เฉลิมพระเกียรติพระบรมราชชนนีพันปีหลวง
วันที่11สิงหาคม2566นายบุญชอบสุทธมนัสวงษ์ปลัดกระทรวงแรงงานมอบหมายให้นายเดชาพฤกษ์พัฒนรักษ์ผู้ช่วยปลัดกระทรวงแรงงานลงพื้นที่เยี่ยมชมกิจกรรมจิตอาสาออกหน่วยบริการฝึกอาชีพแก่ประชาชนของกระทรวงแรงงานเนื่องในวโรกาสวันเฉลิมพระชนมพรรษาสมเด็จพระนางเจ้าสิริกิติ์พระบรมราชินีนาถพระบรมราชชนนีพันปีหลวงและวันแม่แห่งชาติ12สิงหาคม2566ณวัดราชผาติการามวรวิหารเขตดุสิตกรุงเทพมหานครสําหรับกิจกรรมในครั้งนี้ศูนย์อํานวยการใหญ่จิตอาสาพระราชทาน(ศอญ.)จัดขึ้นร่วมกับหน่วยงานต่างๆอาทิกระทรวงกลาโหมกองทัพอากาศสํานักงานตํารวจแห่งชาติซึ่งในส่วนของกระทรวงแรงงานโดยกรมการจัดหางานได้ร่วมออกหน่วยกิจกรรมจิตอาสาสาธิตการฝึกอาชีพที่วัดราชผาติการามวรวิหารเขตดุสิตแห่งนี้ภาคเช้าสาธิตการการเทสีธรรมชาติจากใบไม้ภาคบ่ายสาธิตการทําม้าลัยผ้าไทยและกรมพัฒนาฝีมือแรงงานภาคเช้าและภาคบ่ายสาธิตการทําศิลปะประดิษฐ์
นายเดชากล่าวว่าในวันนี้ปลัดกระทรวงแรงงานได้มอบหมายให้ผมลงพื้นที่เยี่ยมชมกิจกรรมจิตอาสาออกหน่วยบริการฝึกอาชีพแก่ประชาชนของกระทรวงแรงงานซึ่งบรรยากาศของการจัดกิจกรรมฝึกอาชีพในจุดนี้มีพี่น้องประชาชนนักเรียนนักศึกษาเจ้าหน้าที่จากภาคส่วนต่างๆและชาวบ้านในพื้นที่ใกล้เคียงต่างให้ความสนใจทยอยเข้ามาใช้บริการร่วมฝึกอาชีพกับบูธของกระทรวงแรงงานกันอย่างต่อเนื่องสําหรับผู้ที่ได้ร่วมกิจกรรมการฝึกอาชีพในครั้งนี้สามารถนําความรู้จากการฝึกไปต่อยอดในการประกอบอาชีพสร้างงานสร้างรายได้ให้กับตนเองและครอบครัวได้นอกจากนี้กระทรวงแรงงานยังจัดกิจกรรมดังกล่าวอีกสองจุดคือที่วัดโพธิ์สพผลเจริญอําเภอลําลูกกาจังหวัดปทุมธานีและที่ศูนย์เยาวชนชัยพฤกษ์มาลาเขตตลิ่งชันกรุงเทพมหานคร
ทั้งนี้กิจกรรมจิตอาสาพระราชทานเนื่องในวโรกาสวันเฉลิมพระชนมพรรษาสมเด็จพระนางเจ้าสิริกิติ์พระบรมราชินีนาถพระบรมราชชนนีพันปีหลวงและวันแม่แห่งชาติ12สิงหาคม2566ประกอบด้วยพิธีเปิดพิธีรับถุงพระราชทานกิจกรรมสาธารณะประโยชน์การลงพื้นที่มอบถุงพระราชทานการให้บริการประชาชนเช่นการให้บริการทางการแพทย์การจัดโรงครัวพระราชทานการฝึกอาชีพซ่อมเครื่องใช้ไฟฟ้าซ่อมรถจักรยานยนต์บริการตัดผมเป็นต้นการแสดงดนตรีการจัดนิทรรศการโดยประชาชนผู้สนใจสามารถเข้ารับบริการได้ตั้งแต่เวลา09.00 - 16.30น.โดยไม่เสียค่าใช้จ่าย
+++++++++++++++++++
กองเผยแพร่และประชาสัมพันธ์
รัฐบาลไทย-ข่าวทำเนียบรัฐบาล-​สำนักงานปลัดกระทรวงกลาโหม จัดกิจกรรมเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา 91 พรรษา (12 ส.ค.66)
วันศุกร์ที่ 11 สิงหาคม 2566
​สํานักงานปลัดกระทรวงกลาโหม จัดกิจกรรมเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา 91 พรรษา (12 ส.ค.66)
วันพฤหัสบดี ที่ 10 สิงหาคม 2566 เวลา 08.00 น. พลเอก สนิธชนก สังขจันทร์ ปลัดกระทรวงกลาโหม เป็นประธานในการจัดกิจกรรมเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา 91 พรรษา (12 ส.ค.66)
ณ ห้องพินิตประชานาถ ในศาลาว่าการกลาโหม โดยมีพลตรีหญิง ทักษดา สังขจันทร์ นายกสมาคมภริยาข้าราชการสํานักงานปลัดกระทรวงกลาโหม รวมถึงกําลังพลจากสํานักงานปลัดกระทรวงกลาโหมเข้าร่วมกิจกรรม โดยกิจกรรมนั้นประกอบไปด้วยพิธีถวายพระพรชัยมงคลและพิธีเจริญพระพุทธมนต์ พิธีทําบุญตักบาตรพระสงฆ์และสามเณร จํานวน 92 รูป ถวายเป็นพระราชกุศล พิธีลงนามถวายพระพรชัยมงคล โดยกิจกรรมดังกล่าว สํานักงานปลัดกระทรวงกลาโหม ได้จัดขึ้น เพื่อน้อมสํานึกในพระมหากรุณาธิคุณ ที่ใต้ฝ่าละอองธุลีพระบาททรงปฏิบัติพระราชกรณีกิจน้อยใหญ่ ทั้งในฐานะที่ทรงเป็นสมเด็จพระบรมราชินี และในฐานะคู่พระราชหฤทัยแห่งพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงช่วยแบ่งเบาพระราชภาระทั้งหลาย อีกทั้ง ยังมีพระราชดําริริเริ่มใหม่เพื่อประโยชน์ในการช่วยเหลือประชาชน และการพัฒนาประเทศพระราชกรณียกิจที่สร้างความผาสุกร่มเย็นแก่ปวงพสกนิกรชาวไทยทั่วทั้งแผ่นดินตลอดมา
รัฐบาลไทย-ข่าวทำเนียบรัฐบาล-ดีพร้อม ขอเชิญร่วมงานประกาศ 5 รางวัล เทคโนโลยีเกษตรอุตสาหกรรมอัจฉริยะ 2566
วันศุกร์ที่ 11 สิงหาคม 2566
11/08/2566
ดีพร้อม ขอเชิญร่วมงานประกาศ 5 รางวัล เทคโนโลยีเกษตรอุตสาหกรรมอัจฉริยะ 2566
ดีพร้อม ขอเชิญร่วมงานประกาศ 5 รางวัล เทคโนโลยีเกษตรอุตสาหกรรมอัจฉริยะ 2566
กรมส่งเสริมอุตสาหกรรม หรือ ดีพร้อม (DIPROM) เร่งส่งเสริมการใช้เทคโนโลยีนวัตกรรมในอุตสาหกรรมเกษตร โดยได้พัฒนาเทคโนโลยีและนวัตกรรมมาประยุกต์ใช้ในกระบวนการผลิตตลอดห่วงโซ่อุปทาน พร้อมทั้งจัดงานเผยแพร่การใช้เทคโนโลยีการเกษตรอุตสาหกรรมอัจฉริยะ DIPROM Agro-Machinery Award 2023 ซึ่งมีการประกาศรางวัล 5 ผลงานได้รับรางวัลยอดเยี่ยม
ดีพร้อม ได้จัดงานเผยแพร่การใช้เทคโนโลยีการเกษตรอุตสาหกรรมอัจฉริยะ DIPROM Agro-Machinery Award 2023 โดยปีนี้เป็นปีที่ 3 ของการดําเนินงาน ซึ่งได้รับความร่วมมือจากผู้เชี่ยวชาญที่ดําเนินกิจกรรมการพัฒนาเทคโนโลยีเกษตรอุตสาหกรรมอัจฉริยะและกิจกรรมการส่งเสริมการใช้เทคโนโลยีการเกษตรอุตสาหกรรมอัจฉริยะร่วมกับหน่วยงานภายใต้ดีพร้อมเซ็นเตอร์ ในการส่งผลงานเครื่องจักรและเทคโนโลยีต่าง ๆ เข้าประกวด ซึ่งเทคโนโลยีเหล่านี้ได้รับเสียงตอบรับจาก SMEs วิสาหกิจชุมชน และ OTOP เป็นอย่างดี โดยเฉพาะในประเด็นการพัฒนาที่สอดคล้องตามความต้องการของผู้รับบริการและเกิดการพัฒนาผลิตภาพและคุณภาพในการดําเนินธุรกิจเกษตรชุมชนอย่างเป็นรูปธรรม โดยในงานจะทําการประกาศรายชื่อทีมที่ได้คัดเลือกเป็นแบบอย่างการใช้เทคโนโลยีเกษตรอุตสาหกรรมอัจฉริยะและประกาศผลรางวัล 5 ผลงาน ประกอบด้วย
1. รางวัลชนะเลิศ 1 แบบอย่าง
2. รางวัลรองชนะเลิศ อันดับหนึ่ง 1 แบบอย่าง
3. รางวัลรองชนะเลิศ อันดับสอง 1 แบบอย่าง
4. รางวัล Knowledge Sharing จํานวน 1 แบบอย่าง
5. รางวัล Technical Challenge จํานวน 1 แบบอย่าง
ซึ่งจะมีพิธีมอบเกียรติบัตรและโล่รางวัล ในวันพฤหัสบดีที่ 31 สิงหาคม 2566 เวลา 13.30-15.30 น.
ณ ห้องประชุม 2 ชั้น 6 อาคารกรมส่งเสริมอุตสาหกรรม พระราม 6 โดยมี นายใบน้อย สุวรรณชาตรี อธิบดีกรมส่งเสริมอุตสาหกรรม เป็นประธานในพิธีมอบเกียรติบัตรและโล่รางวัล พร้อมด้วยนายพลาวุธ วงศ์วิวัฒน์ ผู้อํานวยการกองพัฒนาเกษตรอุตสาหกรรม กรมส่งเสริมอุตสาหกรรม เข้าร่วมในพิธี และในงานมีการบรรยายพิเศษ หัวข้อ “เทคโนโลยีเกษตรอุตสาหกรรมอัจฉริยะ พัฒนาชุมชนให้ดีพร้อมโต” จากมหาวิทยาลัยเทคโนโลยีราชมงคลธัญบุรี
สนใจสามารถลงทะเบียนเข้าร่วมงานฟรี ได้ที่ Link: https://shorturl.asia/kK7V8 ตั้งแต่วันนี้ - 31 ส.ค. 2566
รัฐบาลไทย-ข่าวทำเนียบรัฐบาล-รัฐมนตรีฯ อนุชา ต้อนรับนายกรัฐมนตรี ลงพื้นที่ตรวจเยี่ยมความคืบหน้าโครงการก่อสร้างท่าเรืออุตสาหกรรมมาบตาพุด ระยะที่ 3
วันศุกร์ที่ 11 สิงหาคม 2566
11/08/2566
รัฐมนตรีฯ อนุชา ต้อนรับนายกรัฐมนตรี ลงพื้นที่ตรวจเยี่ยมความคืบหน้าโครงการก่อสร้างท่าเรืออุตสาหกรรมมาบตาพุด ระยะที่ 3
รัฐมนตรีฯ อนุชา ต้อนรับนายกรัฐมนตรี ลงพื้นที่ตรวจเยี่ยมความคืบหน้าโครงการก่อสร้างท่าเรืออุตสาหกรรมมาบตาพุด ระยะที่ 3
เมื่อวันที่ 9 สิงหาคม 2566 นายอนุชา นาคาศัย รัฐมนตรีประจําสํานักนายกรัฐมนตรี รักษาราชการแทนรัฐมนตรีว่าการกระทรวงอุตสาหกรรม ให้การต้อนรับ พล.อ.ประยุทธ์ จันทร์โอชา นายกรัฐมนตรี ลงพื้นที่ตรวจเยี่ยมและติดตามความก้าวหน้าโครงการพัฒนาท่าเรืออุตสาหกรรมมาบตาพุด ระยะที่ 3 ซึ่งเป็นหนึ่งในโครงการของ EEC Project List ที่มีความก้าวหน้าโครงการมากที่สุดในวันนี้ โดยมีนายวีริศ อัมระปาล ผู้ว่าการการนิคมอุตสาหกรรมแห่งประเทศไทย กล่าวรายงาน และมีคณะรัฐมนตรี พร้อมด้วยคณะผู้บริหารการนิคมอุตสาหกรรมแห่งประเทศไทย เข้าร่วมด้วย ณ ห้อง 501 อาคารสํานักงานท่าเรืออุตสาหกรรมมาบตาพุด จังหวัดระยอง
รัฐบาลได้มอบหมายให้ การนิคมอุตสาหกรรมแห่งประเทศไทย (กนอ.) หน่วยงานรัฐวิสาหกิจ ในกํากับของกระทรวงอุตสาหกรรม เป็นผู้ดําเนินการภายใต้แผนงานหลักของการพัฒนาพื้นที่บริเวณชายฝั่งทะเลตะวันออก หรือ Eastern Seaboard โดยเริ่มก่อสร้างท่าเรืออุตสาหกรรมมาบตาพุดในปี 2532 ซึ่ง กนอ. ได้พัฒนาท่าเรืออุตสาหกรรมมาบตาพุดมาแล้ว 2 ระยะ สําหรับโครงการท่าเรืออุตสาหกรรมมาบตาพุดระยะที่ 3 คณะรัฐมนตรีได้มีมติอนุมัติโครงการเมื่อวันที่ 30 ตุลาคม 2561 ตามแผนการพัฒนาโครงสร้างพื้นฐานภายในเขตพัฒนาพื้นที่พิเศษภาคตะวันออก (EEC Project) ซึ่งมีวัตถุประสงค์เพื่อรองรับการเติบโตของผลิตภัณฑ์ปิโตรเคมีในอนาคต และเพิ่มขีดความสามารถและความจุในการขนถ่ายก๊าซธรรมชาติและสินค้าเหลว ซึ่งเป็นการส่งเสริมศักยภาพของพื้นที่ในการเป็นพื้นที่ยุทธศาสตร์ สําหรับการนําเข้าก๊าซธรรมชาติเหลว LNG เพื่อสร้างความมั่นคงด้านพลังงานของประเทศต่อไปในอนาคต โดยปัจจุบันความคืบหน้าโครงการก่อสร้างท่าเรืออุตสาหกรรมมาบตาพุด ระยะที่ 3 ดําเนินการแล้ว 58.42%
รัฐบาลไทย-ข่าวทำเนียบรัฐบาล-เคาะ! กำหนดพื้นที่ทดลองปลูกฝิ่น - เห็ดขี้ควาย สกัด สารสำคัญเพื่อประโยชน์ทางการแพทย์
วันศุกร์ที่ 11 สิงหาคม 2566
เคาะ! กําหนดพื้นที่ทดลองปลูกฝิ่น - เห็ดขี้ควาย สกัด สารสําคัญเพื่อประโยชน์ทางการแพทย์
.....
ที่ประชุม ครม. (8 ส.ค. 66) อนุมัติร่าง พ.ร.ฎ. กําหนดพื้นที่ทดลองเพาะปลูกและสกัดสารสําคัญจากฝิ่นและพืชเห็ดขี้ควาย เพื่อประโยชน์ในการศึกษาวิจัยการนําพืชฝิ่น หรือเห็ดขี้ควาย ไปใช้ประโยชน์ทางการแพทย์ในการบําบัดรักษาผู้ป่วยมะเร็ง ยาต้านการซึมเศร้า
.
โดยกําหนดพื้นที่ทดลองปลูกและสกัดสารสําคัญจากฝิ่นและเห็ดขี้ควาย ในวิทยาลัยป้องกันและปราบปรามยาเสพติดระหว่างประเทศ สํานักงาน ป.ป.ส. ต.เวียง อ.เชียงแสน จ.เชียงราย
.
ส่วนการทดลองสกัดมอร์ฟีนจากฝิ่นเพื่อประโยชน์ทางการแพทย์ ให้ดําเนินการในพื้นที่องค์การเภสัชกรรม 2 แห่ง ได้แก่ กรุงเทพมหานคร และปทุมธานี นอกจากนี้ ยังเพิ่มเติมพื้นที่ทดลองเพาะเห็ดขี้ควายเพื่อศึกษาวิจัยให้ครอบคลุมทั้ง 4 ภูมิภาคในพื้นที่ของสถาบันการศึกษาที่มีความพร้อม
.
ปัจจุบันไทยยังต้องพึ่งพาการนําเข้ามอร์ฟีนจากต่างประเทศ เนื่องจากขาดองค์ความรู้จากการวิจัยนําพืชฝิ่นมาใช้ประโยชน์ทางการแพทย์ ขณะเดียวกันยังขาดองค์ความรู้และผลการศึกษาวิจัยการนําเห็ดขี้ควายมาใช้ประโยชน์ทางการแพทย์ เนื่องจากพืชเห็ดขี้ควายจัดเป็นยาเสพติดให้โทษและมีการควบคุมที่เข้มงวด ทําให้นักวิจัยไม่สามารถดําเนินการศึกษาวิจัยได้
.
ซึ่งการออก พ.ร.ฎ. ดังกล่าว จะช่วยเปิดโอกาสให้นักวิจัยได้ศึกษาและพัฒนาต่อยอดการวิจัยทางการแพทย์ ซึ่งจะนําไปสู่การพัฒนายารักษาโรคได้เองในประเทศ ลดการนําเข้า และรองรับกับความต้องการยาเพื่อรักษาผู้ป่วยที่มีแนวโน้มเพิ่มขึ้นอย่างต่อเนื่อง
.
อ่านเพิ่มเติม คลิกhttps://www.thaigov.go.th/news/contents/details/71098
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-น้อมสำนึกในพระมหากรุณาธิคุณ “สมเด็จพระบรมราชชนนีพันปีหลวง”
วันศุกร์ที่ 11 สิงหาคม 2566
น้อมสํานึกในพระมหากรุณาธิคุณ “สมเด็จพระบรมราชชนนีพันปีหลวง”
สํานักงานปลัดกระทรวงกลาโหมจัดกิจกรรมเฉลิมพระเกียรติสมเด็จพระนางเจ้าสิริกิติ์ พระบรมราชินีนาถพระบรมราชชนนีพันปีหลวง เนื่องในโอกาสวันเฉลิมพระขนมพรรษา 12 สิงหาคม 2566
เพื่อแสดงออกถึงความจงรักภักดีและน้อมรําลึกในพระมหากรุณาธิคุณของสมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง ณ ห้องประชุมโรงเรียนศึกษานารี โดยมี พลเอก สิทธิพร มุสิกะสิน รองปลัดกระทรวงกลาโหม เป็นประธานในพิธีฯ
ภายในนิทรรศการประกอบด้วย 4 ส่วน ได้แก่ 1. การจัดนิทรรศการเกี่ยวกับ "พระราชประวัติและพระราชกรณียกิจ ของสมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง" 2. การแสดงประกอบแสง สี เสียง จากชุดปฏิบัติการกิจการพลเรือน กองพลทหารปืนใหญ่ต่อสู้อากาศยาน 3. การมอบพระบรมฉายาลักษณ์พระบาทสมเด็จพระเจ้าอยู่หัว และการมอบรางวัลแก่ผู้ชนะการประกวดคลิปวิดีโอสั้น "พระราชประวัติ และพระราชกรณียกิจของสมเด็จพระนางเจ้าสิริกิติ์ พระบรมราชินีนาถพระบรมราชชนนีพันปีหลวง" และ 4. การบรรยายพิเศษในหัวข้อ "การปฏิบัติพระราชกรณียกิจบําบัดทุกข์ บํารุงสุขให้กับประชาชน"ทั้งนี้ นับเป็นโอกาสอันดีที่พวกเราทุกคนได้มาร่วมกันเทิดพระเกียรติ แสดงออกถึงความจงรักภักดี และน้อมรําลึกในพระมหากรุณาธิคุณอย่างหาที่สุดมิได้
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมพินิจและคุ้มครองเด็กและเยาวชน ลงนามบันทึกข้อตกลงความร่วมมือ กับ คณะนิติศาสตร์ จุฬาลงกรณ์มหาวิทยาลัย เพื่อพิทักษ์คุ้มครองสิทธิเด็กและเยาวชนกระทำผิด
วันศุกร์ที่ 11 สิงหาคม 2566
11/08/2566
กระทรวงยุติธรรม โดยกรมพินิจและคุ้มครองเด็กและเยาวชน ลงนามบันทึกข้อตกลงความร่วมมือ กับ คณะนิติศาสตร์ จุฬาลงกรณ์มหาวิทยาลัย เพื่อพิทักษ์คุ้มครองสิทธิเด็กและเยาวชนกระทําผิด
กระทรวงยุติธรรม โดยกรมพินิจและคุ้มครองเด็กและเยาวชน ลงนามบันทึกข้อตกลงความร่วมมือ กับ คณะนิติศาสตร์ จุฬาลงกรณ์มหาวิทยาลัย เพื่อพิทักษ์คุ้มครองสิทธิเด็กและเยาวชนกระทําผิด
ในวันศุกร์ที่ ๑๑ สิงหาคม ๒๕๖๖ เวลา ๐๙.๓๐ น. นายสหการณ์ เพ็ชรนรินทร์ รองปลัดกระทรวงยุติธรรม เป็นประธานสักขีพยาน ในพิธีลงนามบันทึกข้อตกลงความร่วมมือระหว่าง กรมพินิจและคุ้มครองเด็กและเยาวชน กับ คณะนิติศาสตร์ จุฬาลงกรณ์มหาวิทยาลัย โดยมี พันตํารวจโท วรรณพงษ์ คชรักษ์ อธิบดีกรมพินิจและคุ้มครองเด็กและเยาวชน พร้อมด้วย ผู้ช่วยศาสตราจารย์ ดร.ปารีณา ศรีวนิชย์ คณบดีคณะนิติศาสตร์ จุฬาลงกรณ์มหาวิทยาลัย ร่วมลงนามฯ ตลอดจนผู้แทนจากหน่วยงานที่เกี่ยวข้อง และผู้มีเกียรติ เข้าร่วมเป็นสักขีพยาน ณ ห้องประชุม ๗- ๐๗ ชั้น ๗ อาคารกระทรวงยุติธรรม
สําหรับพิธีลงนามในโครงการบันทึกข้อตกลงความร่วมมือ ระหว่าง กรมพินิจและคุ้มครองเด็กและเยาวชน กับ คณะนิติศาสตร์ จุฬาลงกรณ์มหาวิทยาลัย จัดขึ้นเพื่อพิทักษ์คุ้มครองสิทธิเด็กและเยาวชนกระทําผิด ให้สอดคล้องกับอนุสัญญาว่าด้วยสิทธิเด็กที่ประเทศไทยเป็นภาคีและสนับสนุนให้เกิดการใช้ประโยชน์จากองค์ความรู้และข้อมูลเชิงวิชาการ ร่วมผลักดันข้อเสนอเชิงนโยบายระหว่างหน่วยงานและหน่วยงานที่เกี่ยวข้องในกระบวนการยุติธรรม เด็กและเยาวชน รวมถึงสนับสนุน การจัดกิจกรรมการเรียนรู้ร่วมกันด้านการออกแบบกระบวนการเรียนรู้ การจัดฝึกอบรม บุคลากรและกลไกการดําเนินงานอันเป็นประโยชน์ต่อกระบวนการยุติธรรมเด็กและเยาวชน
รองปลัดกระทรวงยุติธรรม กล่าวว่า เยาวชนที่เข้าสู่กระบวนการยุติธรรม เกิดจากพัฒนาการ หรือการหล่อหลอมที่ผิดพลาดในทุกช่วงวัย ซึ่งกระบวนการหล่อหลอมนั้นก็ส่งผลต่อความคิด จิตใจ และพฤติกรรม จนกระทั่งเกิดการกระทําความผิด เพราะฉะนั้นการแก้ไขเด็กและเยาวชนเหล่านี้ จะต้องมีสายวิชาชีพที่หลากหลายทั้ง นักจิตวิทยา นักสังคมสงเคราะห์ นักการศึกษา สาธารณสุข และนิติศาสตร์ เข้ามาร่วมบําบัด และแก้ไขสิ่งที่ถูกปลูกฝังเด็กและเยาวชนเหล่านี้มา ด้วยบริบท และสิ่งแวดล้อมที่แตกต่างกัน และอีกสิ่งสําคัญในการแก้ไข และพัฒนา คือ หลักวิชาการด้านนิติศาสตร์ ด้านกระบวนการยุติธรรม และด้านสายวิชาชีพเพราะฉะนั้นการที่คณะนิติศาสตร์ จุฬาลงกรณ์มหาวิทยาลัย ได้ให้ความสําคัญกับเรื่องดังกล่าว ร่วมกับกรมพินิจและคุ้มครองเด็กและเยาวชน จะนําไปสู่ความสําเร็จ เนื่องจากคณะนิติศาสตร์ ประกอบด้วย นักวิชาการที่มีความรู้ ความเชี่ยวชาญ ทั้งด้านนิติศาสตร์ และกระบวนการยุติธรรม ซึ่งจะเป็นประโยชน์ต่อกรมพินิจและคุ้มครองเด็กและเยาวชนอย่างยิ่ง ที่จะได้รับโอกาสในการสนับสนุนการทํางาน พัฒนา และสร้างการเปลี่ยนแปลงให้กับเด็กและเยาวชน ขณะเดียวกันกรมพินิจและคุ้มครองเด็กและเยาวชนพร้อมเปิดพื้นที่ ให้คณะนิติศาสตร์ มาศึกษา วิเคราะห์ วิจัย และร่วมพัฒนากระบวนการ รูปแบบ วิธีการดูแลเด็กและเยาวชนเหล่านี้ และถือเป็นการสร้างบัณฑิตของคณะนิติศาสตร์ จุฬาลงกรณ์มหาวิทยาลัย ให้เป็นบัณฑิตที่มีคุณภาพ และสมบูรณ์ ตามความคาดหวังของสังคม และเพื่อจะได้ขับเคลื่อนกระบวนการยุติธรรมของประเทศให้เกิดผลสัมฤทธิ์ต่อไป
รัฐบาลไทย-ข่าวทำเนียบรัฐบาล-​รองโฆษกรัฐบาลเผยโครงการ “โคล้านครอบครัว” ภายใต้การขับเคลื่อนของรัฐบาลเกิดประโยชน์ต่อประชาชน คาดอีก 6-8 ปีข้างหน้า สร้างเม็ดเงิน 1 ล้านล้านบาท คิดเป็น 4.97 ของ GDP ประเทศไทย
วันศุกร์ที่ 11 สิงหาคม 2566
11/08/2566
​รองโฆษกรัฐบาลเผยโครงการ “โคล้านครอบครัว” ภายใต้การขับเคลื่อนของรัฐบาลเกิดประโยชน์ต่อประชาชน คาดอีก 6-8 ปีข้างหน้า สร้างเม็ดเงิน 1 ล้านล้านบาท คิดเป็น 4.97 ของ GDP ประเทศไทย
​รองโฆษกรัฐบาลเผยโครงการ “โคล้านครอบครัว” ภายใต้การขับเคลื่อนของรัฐบาลเกิดประโยชน์ต่อประชาชน คาดอีก 6-8 ปีข้างหน้า สร้างเม็ดเงิน 1 ล้านล้านบาท คิดเป็น 4.97 ของ GDP ประเทศไทย
วันที่ 11 สิงหาคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาล โดย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้ความสําคัญต่อการยกระดับและพัฒนาเศรษฐกิจระดับฐานรากให้มีความเข้มแข็ง เพื่อให้ประชาชนทุกภาคส่วนมีคุณภาพชีวิตความเป็นอยู่ที่ดีขึ้น ส่วนหนึ่งของการขับเคลื่อนนโยบายการดําเนินงาน คือการดําเนินงานผ่านสํานักงานกองทุนหมู่บ้านและชุมชนเมืองแห่งชาติ
นางสาวรัชดาฯ กล่าวว่า กองทุนหมู่บ้านและชุมชนเมืองแห่งชาติ เป็นแหล่งทุนสําคัญของชุมชนที่ช่วยสร้างงาน สร้างอาชีพ สร้างรายได้ให้ประชาชนฐานราก โดยที่ประชุมคณะรัฐมนตรี เมื่อวันที่ 15 มีนาคม 2566 เห็นชอบโครงการ “โคล้านครอบครัว” ได้อนุมัติวงเงิน 5,000 ล้านบาท เพื่อสนับสนุนเงินทุนกู้ยืมให้แก่สมาชิกกองทุนหมู่บ้านฯ จํานวน 100,000 ครัวเรือน ครัวเรือนละ 50,000 บาท สําหรับจัดซื้อโค 2 ตัว โดยผู้กู้ต้องส่งเงินคืนภายใน 4 ปี ซึ่งรัฐบาลจะเป็นผู้ชดเชยดอกเบี้ยให้กับธนาคารเพื่อการเกษตรและสหกรณ์ ทําให้ผู้กู้ไม่ต้องชําระดอกเบี้ยตลอดระยะเวลา 4 ปี รัฐบาลตั้งเป้าหมายโครงการ “โคล้านครอบครั” ภายในระยะเวลา 6 - 8 ปี จะสามารถผลิตโคได้มูลค่า 1 แสนล้านบาท คิดเป็น 0.5% ของ GDP ประเทศไทย และหากสามารถขยายโครงการในระยะต่อไป ด้วยวงเงินกู้ 50,000 ล้านบาท ภายในระยะเวลา 6 - 8 ปี จะสามารถผลิตโคได้ร่วม 1 ล้านล้านบาท หรือคิดเป็น 4.97% ของ GDP ประเทศไทย ทั้งนี้ จากสถิติพบว่าคนไทยมีความต้องการบริโภคเนื้อโคเพิ่มขึ้นทุกปี โดยคนไทยบริโภคเนื้อเฉลี่ย 2.5 กิโลกรัมต่อคนต่อปี แสดงให้เห็นถึงโอกาสในการเพิ่มตลาดภายในประเทศ เช่นเดียวกับตลาดโลกที่มีการนําเข้าโคเนื้อถึง 9.9 ล้านตันต่อปี และมีอัตราเติบโตเฉลี่ยที่ 4.5% ต่อปี โดยประเทศไทยมีส่วนแบ่งตลาดการส่งออกเนื้อเพียง 63,000 ตัน หรือคิดเป็นเพียง 0.63%
“รัฐบาลภายใต้การนําของพลเอก ประยุทธ์ จันทร์โอชา นายกรัฐมนตรี มุ่งขับเคลื่อนเศรษฐกิจฐานรากของประเทศให้เข้มแข็ง ซึ่งที่ผ่านมาการดําเนินโครงการผ่านสํานักงานกองทุนหมู่บ้านและชุมชนเมืองแห่งชาติประสบความสําเร็จในหลาย ๆ โครงการ และสําหรับโครงการโคล้านครอบครัว นายกรัฐมนตรีย้ําขอเพียงประชาชนมีความตั้งใจ จะช่วยให้มีอาชีพทํางานอยู่กับครอบครัว สร้างรายได้ ทุกคนมีคุณภาพชีวิตที่ดีขึ้น ทั้งนี้ หากได้รับการสนับสนุนสานต่อโครงการฯ อย่างเต็มที่ในระยะต่อไป จะเกิดประโยชน์อย่างแท้จริงต่อประชาชน ท่านนายกฯ หวังให้โครงการเติบโตเดินไปข้างหน้า ประสบความสําเร็จ ขยายกลุ่มประชาชนเข้าร่วมโครงการให้มากยิ่ง ๆ ขึ้นไป” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-SME D Bank เดินหน้านโยบาย ‘ESG’ มอบโอกาสสู่ชุมชน สร้างสังคมไทยยั่งยืน เปิดพื้นที่ค้าขาย สนับสนุนลูกค้า ผู้ประกอบการ เพิ่มช่องทางตลาด ดันรายได้เติบโต
วันอังคารที่ 29 สิงหาคม 2566
29/08/2566
SME D Bank เดินหน้านโยบาย ‘ESG’ มอบโอกาสสู่ชุมชน สร้างสังคมไทยยั่งยืน เปิดพื้นที่ค้าขาย สนับสนุนลูกค้า ผู้ประกอบการ เพิ่มช่องทางตลาด ดันรายได้เติบโต
SME D Bank ดําเนินนโยบายด้วยการพัฒนาขององค์กรอย่างยั่งยืน ตามแนวทาง ESG ควบคู่การดําเนินกิจกรรมด้านความรับผิดชอบต่อสังคมและสิ่งแวดล้อม (CSR) จัดกิจกรรม “ตลาดนัดสินค้าเอสเอ็มอีไทย” ระหว่างวันที่ 29-31 ส.ค.66
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank ธนาคารเพื่อเอสเอ็มอีไทย ดําเนินนโยบายด้วยการพัฒนาขององค์กรอย่างยั่งยืน ตามแนวทาง ESG ได้แก่ การดูแลสิ่งแวดล้อม (Environment) ความรับผิดชอบต่อสังคม (Social) และการกํากับดูแลกิจการที่ดี (Governance) ควบคู่การดําเนินกิจกรรมด้านความรับผิดชอบต่อสังคมและสิ่งแวดล้อม (CSR) จัดกิจกรรม “ตลาดนัดสินค้าเอสเอ็มอีไทย” ระหว่างวันที่ 29-31 ส.ค.66 เพื่อสร้างโอกาส สร้างคุณค่าที่ดีให้กับชุมชนและสังคม โดยเปิดพื้นที่ด้านหน้าสํานักงานใหญ่ และ Co working Space ชั้น 1 อาคาร SME Bank Tower สนับสนุนลูกค้าธนาคาร ผู้ประกอบการเอสเอ็มอี รวมถึงมูลนิธิต่าง ๆ และพ่อค้าแม่ค้าในพื้นที่เขตพญาไท มาใช้เป็นพื้นที่ขายสินค้า โดยไม่มีค่าใช้จ่ายใดๆ ทั้งสิ้น ช่วยให้ผู้ประกอบการขยายช่องทางตลาด มีรายได้เพิ่ม ผู้บริโภคได้รับสินค้าดีมีคุณภาพ ถือเป็นการส่งเสริมเศรษฐกิจและสังคมระดับครัวเรือนให้เติบโต โดยได้รับเกียรติจาก นางปานทิพย์ ศรีพิมล ผู้อํานวยการสํานักงานคณะกรรมการนโยบายรัฐวิสาหกิจ (สคร.) ร่วมเยี่ยมชมกิจกรรมในครั้งนี้ด้วย
ทั้งนี้ กรรมการผู้จัดการ SME D Bank ได้เยี่ยมชมและอุดหนุนสินค้าจากลูกค้าธนาคาร ผู้ประกอบการเอสเอ็มอี และพ่อค้าแม่ค้าในพื้นที่เขตพญาไท ที่มาร่วมออกบูธ เช่น กิมจิบรรจุในโอ่ง แบรนด์ “กิมจิคุณkim” , ผลิตภัณฑ์ทําความสะอาด “bioQ” , สินค้าสมุนไพร “ตรานกไทย” , อาหารทะเล โอทอป 5 ดาว จากกลุ่มวิสาหกิจชุมชนกะปิ จ๊ะณี จังหวัดตรัง , ขนมโบราณจากชุมชนกุฎีจีน และสินค้าเฟอร์นิเจอร์ไม้ และเครื่องหนัง จากศูนย์พัฒนาอาชีพคนตาบอด มูลนิธิช่วยคนตาบอดแห่งประเทศไทย ในพระบรมราชินูปถัมภ์ ซึ่งเป็นผลิตภัณฑ์งานฝีมือจากคนตาบอด เป็นต้น ทั้งนี้ SME D Bank จัดกิจกรรม “ตลาดนัดสินค้าเอสเอ็มอีไทย” ต่อเนื่องเป็นประจําทุกเดือนตลอดปี 2566 เพื่อช่วยส่งเสริมให้ผู้ประกอบการมีช่องทางการขายและรายได้เพิ่มขึ้น นําไปสู่การสร้างสังคมแห่งความสุขอย่างยั่งยืน ตามแนวทาง ESG ณ ชั้น 1 อาคาร SME Bank Tower เมื่อวันที่ 29 ส.ค.66
รัฐบาลไทย-ข่าวทำเนียบรัฐบาล-นายกรัฐมนตรี สปป. ลาว โทรศัพท์แสดงความยินดีกับนายเศรษฐา ทวีสิน ในโอกาสได้รับการโปรดเกล้าฯแต่งตั้งเป็นนายกรัฐมนตรี
วันอังคารที่ 29 สิงหาคม 2566
28/08/2566
นายกรัฐมนตรี สปป. ลาว โทรศัพท์แสดงความยินดีกับนายเศรษฐา ทวีสิน ในโอกาสได้รับการโปรดเกล้าฯแต่งตั้งเป็นนายกรัฐมนตรี
นายกรัฐมนตรี สปป. ลาว โทรศัพท์แสดงความยินดีกับนายเศรษฐา ทวีสิน ในโอกาสได้รับการโปรดเกล้าฯแต่งตั้งเป็นนายกรัฐมนตรี
วันนี้ (28 สิงหาคม 2566) เวลา 13.45 น. นายสอนไซ สีพันดอน นายกรัฐมนตรี สปป. ลาว ได้โทรศัพท์ถึงนายเศรษฐา ทวีสิน นายกรัฐมนตรีเพื่อแสดงความยินดีโอกาสเข้ารับตําแหน่งนายกรัฐมนตรี สรุปสาระสําคัญ ดังนี้
นรม. สปป. ลาวได้กล่าวแสดงความยินดีต่อ นรม. ในโอกาสเข้ารับตําแหน่ง พร้อมชื่นชม นรม. ซึ่งเป็นผู้มี ประสบการณ์อย่างมาก โดยเฉพาะด้าน เศรษฐกิจ และเชื่อมั่นว่า ความสัมพันธ์และความร่วมมือทวิภาคีระหว่าง สองประเทศ จะพัฒนายิ่งขึ้นต่อไป พร้อมเชิญ นรม. เยือน สปป. ลาวในโอกาสแรก ทั้งนี้ ไทยและ สปป. ลาวมีความใกล้ชิดในฐานะ ประเทศบ้านใกล้เรือนเคียง นับตั้งแต่สถาปนาความสัมพันธ์ทางการทูตมากว่า 73 ปี ซึ่ง ประชาชนสองฝ่ายมีความใกล้ชิด และมีการยกระดับ ความสัมพันธ์ระหว่างกันเป็นหุ้นส่วนยุทธศาสตร์เพื่อการเจริญเติบโตและการพัฒนาที่ยั่งยืน พร้อมเชื่อมั่นว่า นรม. จะสานต่อความร่วมมือที่ได้ตกลงกันไว้ โดยเฉพาะโครงการอันเนื่องมาจากพระราชดําริต่าง ๆ ที่พระบรมวงศานุวงศ์ทรงให้ ความช่วยเหลือ สปป. ลาว
นอกจากนี้ ไทยซึ่งมีบทบาทสําคัญในการพัฒนา เศรษฐกิจของ สปป ลาว เห็นว่า (1) ด้านการค้าและการลงทุนระหว่างกันจะเพิ่มพูนขึ้น รวมถึงการร่วมกันแก้ไขปัญหา เศรษฐกิจของภูมิภาค (2) ด้านความเชื่อมโยงโดยเฉพาะ (ก) ทางรถไฟสามฝ่าย ไทย-ลาว-จีน และ (ข) สะพานมิตรภาพแห่งที่ 5 จะแล้วเสร็จในโอกาสแรก และ (3) ความมั่นคงทางพลังงาน ซึ่งโครงการไฟฟ้าใน สปป ลาวหลายแห่งก็ได้เริ่มส่งไฟฟ้าให้ฝ่ายไทยแล้ว ซึ่งเป็นส่วนสนับสนุนการพัฒนา เศรษฐกิจของไทย จึงอยากเห็นโครงการอื่น ๆ มีความคืบหน้า
ในโอกาสนี้ นรม. ได้กล่าวแสดงความขอบคุณ นรม. สปป. ลาว
และขอขอบคุณอีกครั้งสําหรับสารแสดงความยินดี หวังว่า จะมีโอกาสเยือน สปป. ลาว ในโอกาสแรก เพื่อกระชับ ความสัมพันธ์ให้แน่นแฟ้นยิ่งขึ้น
นรม. ให้ความเชื่อมั่นว่ารัฐบาลให้ความสําคัญต่อการส่งเสริม ความสัมพันธ์กับ สปป. ลาว ในฐานะบ้านใกล้เรือนเคียง และประสงค์ให้สอง ประเทศมีความใกล้ชิดกันยิ่งขึ้น พร้อมทํางานกับฝ่าย สปป. ลาว อย่างเต็มที่ให้เกิดความก้าวหน้าในทุกมิติ โดยเฉพาะด้าน เศรษฐกิจ และหวังว่า จะได้พบกับ นรม. สปป. ลาวในโอกาสแรก พร้อมตั้งใจจะเยือน สปป. ลาว อย่างเป็นทางการเป็น ประเทศแรกๆ ด้วย
ในโอกาสนี้ นรม. ฝากความปรารถนาดีไปยังท่านทองลุนฯ ประธานประเทศและท่านคําไตฯ ขอให้ท่านมีสุขภาพสมบูรณ์แข็งแรง
นรม. สปป. ลาว
ได้ขอบคุณสําหรับความปรารถนาดี และจะนําไปเรียนทั้งสองท่าน
รัฐบาลไทย-ข่าวทำเนียบรัฐบาล-นายกรัฐมนตรีขอบคุณครม. และข้าราชการทุกคน ในช่วงท้ายการประชุมครม.
วันอังคารที่ 29 สิงหาคม 2566
29/08/2566
นายกรัฐมนตรีขอบคุณครม. และข้าราชการทุกคน ในช่วงท้ายการประชุมครม.
นายกรัฐมนตรีขอบคุณครม. และข้าราชการทุกคน ในช่วงท้ายการประชุมครม.
วันนี้ (29 ส.ค. 66) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ได้กล่าวขอบคุณคณะรัฐมนตรีและข้าราชการทุกคน และแสดงความความประทับใจและซาบซึ้งใจ ต่อการทํางานอย่างทุ่มเทของทุกคน ตลอดระยะ 4 ปีที่ร่วมกันทํางานเพื่อประชาชนและบ้านเมืองด้วยความตั้งใจอย่างสูง ทุกช่วงเวลาที่ทํางานร่วมกันมา ไม่เคยหนักใจในทีมงานทั้ง สส. รัฐมนตรีทุกท่านคือ พลังที่ทําให้เกิดการเปลี่ยนแปลง จะขอจารึกในความทรงจํา ที่ทําให้ผมรู้จักคนดี มิตรดี ๆ และหากได้มีโอกาสพบปะ ขอให้มีรอยยิ้มโลกหมุน เวลาก็เปลี่ยน และรัฐบาลก็ได้สร้างรากฐานการพัฒนาไว้หลายด้าน เพื่อปูทางประเทศสู่ความมั่นคง มั่งคั่ง และยั่งยืน สิ่งดี ๆ เหล่านี้ หวังว่าจะได้รับการสานต่อจากรัฐบาลใหม่ จากนี้จะขอไปนั่งชมบ้าง และจะเป็นกําลังใจให้กับทุกคนในการทํางานเพื่อบ้านเมือง
ขออํานาจคุณพระศรีรัตนตรัยสิ่งศักดิ์สิทธิ์ และบารมีแห่งองค์พระบาทสมเด็จพระเจ้าอยู่หัว พระมหากษัตริย์ทุกพระองค์ ปกป้องทุกท่าน ให้มีความสุข ขอให้ทุกคนสู้ ทําในสิ่งที่ถูกต้องนอกจากภาพแล้ว ทุกท่านจะอยู่ในความทรงจํา เพราะความผูกพันไม่สิ้นสุด
โอกาสนี้ ท่านนายกฯ ร่วมถ่ายภาพหมู่กับครม. ผู้บริหาร รวมทั้งรัฐมนตรี ข้าราชการและเจ้าหน้าที่สํานักเลขาธิการคณะรัฐมนตรีหลายท่าน ก็ขอถ่ายรูปคู่ กับท่านนายกรัฐมนตรีด้วยทําให้บรรยากาศการประชุม นัดสุดท้ายของ รัฐบาลพลเอก ประยุทธ์ ฯ เต็มไปด้วยรอยยิ้มและเสียงหัวเราะ
รัฐบาลไทย-ข่าวทำเนียบรัฐบาล-ผู้ตรวจวีระกิตติ์ฯ ลงพื้นที่สมุทรปราการ ตรวจเยี่ยมสถานประกอบการที่ดำเนินกิจการสอดคล้องกับนโยบายอุตสาหกรรมสู่วิถีใหม่ MIND 4 มิติ
วันอังคารที่ 29 สิงหาคม 2566
29/08/2566
ผู้ตรวจวีระกิตติ์ฯ ลงพื้นที่สมุทรปราการ ตรวจเยี่ยมสถานประกอบการที่ดําเนินกิจการสอดคล้องกับนโยบายอุตสาหกรรมสู่วิถีใหม่ MIND 4 มิติ
ผู้ตรวจวีระกิตติ์ฯ ลงพื้นที่สมุทรปราการ ตรวจเยี่ยมสถานประกอบการที่ดําเนินกิจการสอดคล้องกับนโยบายอุตสาหกรรมสู่วิถีใหม่ MIND 4 มิติ
วันที่ 24 สิงหาคม 2566 เวลา 09.00 น. ผู้ตรวจราชการกระทรวงอุตสาหกรรม (นายวีระกิตติ์ รันทกิจธนวิชญ์) พร้อมด้วยอุตสาหกรรมจังหวัดสมุทรปราการ (นายอํานวย สุวรรณรักษ์) และเจ้าหน้าที่ลงพื้นที่ตรวจเยี่ยม บริษัท ทีโอเอ เพ้นท์ (ประเทศไทย) จํากัด (มหาชน) ณ ตําบลบางเสาธง อําเภอบางเสาธง จังหวัดสมุทรปราการ ประกอบกิจการผลิตและจําหน่ายสีทาภายในบ้านที่ผลิตจากส่วนผสมจากพืชเป็นรายแรกและรายเดียวในประเทศทไทย ซึ่งบริษัทฯ ได้มีการจัดทํากิจกรรม 3R ตามนโยบายอุตสาหกรรมสู่วิถีใหม่ MIND 4 มิติ และได้ดําเนินโครงการอุตสาหกรรมรวมใจ รักษ์น้ําใส ใส่ใจชุมชน (คลองบางเสาธง) จังหวัดสมุทรปราการ
.
เวลา 15.00 น. ผู้ตรวจฯ วีระกิตติ์ฯ ตรวจราชการกรณีปกติ รอบที่ 2 ณ ห้องประชุมสํานักงานอุตสาหกรรมจังหวัดสมุทรปราการ โดยมี อุตสาหกรรมจังหวัดสมุทรปราการ (นายอํานวย สุวรรณรักษ์) และเจ้าหน้าที่ เข้าร่วมและรายงานผลการดําเนินโครงการฯ โดยผู้ตรวจฯ ได้ขอบคุณและให้กําลังใจเจ้าหน้าที่ทุกท่านในการปฏิบัติงาน และได้มอบนโยบายและข้อเสนอแนะ อาทิ การแจ้งข้อมูลการประกอบกิจการโรงงานรายเดือน ตามกฎหมาย เร่งรัดการเบิกจ่ายงบประมาณ การติดตามโรงงานที่มีการร้องเรียนและฟ้องร้อง ดําเนินงานเกี่ยวกับโครงการต่างๆ ที่ได้รับงบประมาณให้เป็นไปตามเป้าหมายที่กําหนดไว้
ทั้งนี้ ผู้ตรวจฯ วีระกิตติ์ ได้เน้นย้ําให้เจ้าหน้าที่ของสํานักงานอุตสาหกรรมจังหวัดสมุทรปราการ ดําเนินงานตามนโยบาย MIND ของปลัดกระทรวงอุตสาหกรรม ทั้ง 4 มิติ ให้มีประสิทธิภาพและเกิดผลสัมฤทธิ์ให้เห็นเป็นรูปธรรม ตามแนวคิด "ใช้ หัว และ ใจ ปั้นอุตสาหกรรมคู่ชุมชน" ต่อไป
และวันที่ 25 สิงหาคม 2566 ผู้ตรวจราชการกระทรวงอุตสาหกรรม (นายวีระกิตติ์ รันทกิจธนวิชญ์) พร้อมด้วยอุตสาหกรรมจังหวัดสมุทรปราการ (นายอํานวย สุวรรณรักษ์) และเจ้าหน้าที่ ได้ลงพื้นที่ตรวจเยี่ยมโรงไฟฟ้าพระนครใต้ ประกอบกิจการผลิตและจําหน่ายกระแสไฟฟ้า ซึ่งโรงไฟฟ้าพระนครใต้ได้มีการสนับสนุนวิสาหกิจชุมชนต่างๆ รอบโรงงาน โดยเป็นสื่อกลางในการประชาสัมพันธ์และสร้างช่องทางการติดต่อให้แก่ผู้ที่สนใจในผลิตภัณฑ์ สามารถติดต่อกับวิสาหกิจชุมชนได้โดยตรง อีกทั้งมีการอุดหนุนผลิตภัณฑ์ของวิสาหกิจชุมชนเพื่อนํามาจัดเป็นของที่ระลึกสําหรับผู้ที่เยี่ยมชมกิจการของโรงไฟฟ้าพระนครใต้ด้วย รวมทั้งมีโครงการในการรักษาสิ่งแวดล้อมโดยรอบโรงไฟฟ้า (คลองบางฝ้าย) เพื่อให้สามารถอยู่ร่วมกับชุมชนได้อย่างยั่งยืน
รัฐบาลไทย-ข่าวทำเนียบรัฐบาล-กรมทางหลวงชนบท บำรุงสะพานโคกตะแบง (มห.005) จังหวัดมุกดาหาร เสร็จสมบูรณ์
วันอังคารที่ 29 สิงหาคม 2566
กรมทางหลวงชนบท บํารุงสะพานโคกตะแบง (มห.005) จังหวัดมุกดาหาร เสร็จสมบูรณ์
ป้องกันน้ํากัดเซาะคอสะพานและถนนเชิงลาด เพิ่มประสิทธิภาพการเดินทางและขนส่งพืชผลทางการเกษตรได้อย่างสะดวกปลอดภัยในทุกฤดู
กรมทางหลวงชนบท กระทรวงคมนาคม โดยสํานักบํารุงทาง ดําเนินโครงการก่อสร้างงานบํารุงสะพานโคกตะแบง (มห.005) อําเภอเมือง จังหวัดมุกดาหาร โดยก่อสร้างกําแพงกันดินเสริมกําลัง (Mechanically Stabilized Earth Wall: MSE Wall) บริเวณเชิงลาดสะพาน สูง 5.2 เมตร ยาว 50 เมตร รื้อและก่อสร้างพื้นคอนกรีตเชิงลาดคอสะพาน (Approach Slab) และก่อสร้างถนนแอสฟัลท์ติกคอนกรีต ผิวจราจรกว้าง 8 - 9 เมตร ช่วง กม. ที่ 2+000 - 2+300 รวมระยะทาง 300 เมตร ใช้งบประมาณ 8.880 ล้านบาท เพื่อซ่อมแซมสะพานที่ได้รับความเสียหายจากอุทกภัย ป้องกันการทรุดตัวบริเวณคอสะพานและถนนเชิงลาดจากน้ํากัดเซาะในอนาคต ช่วยเพิ่มประสิทธิภาพการคมนาคมขนส่งพืชผลทางการเกษตร และประชาชนในพื้นที่สามารถสัญจรได้อย่างสะดวกปลอดภัยในทุกฤดู
รัฐบาลไทย-ข่าวทำเนียบรัฐบาล-กรมทางหลวงชนบท สำรวจออกแบบถนนเลี่ยงเมืองสะเดา อำเภอสะเดา จังหวัดสงขลา
วันอังคารที่ 29 สิงหาคม 2566
กรมทางหลวงชนบท สํารวจออกแบบถนนเลี่ยงเมืองสะเดา อําเภอสะเดา จังหวัดสงขลา
แบ่งเบาการจราจรบนถนนสายหลัก รองรับการขยายตัวของเศรษฐกิจการขนส่งและท่องเที่ยวชายแดน พร้อมจัดประชุมรับฟังความคิดเห็นเพื่อให้สอดคล้องกับความต้องการของประชาชนในพื้นที่
กรมทางหลวงชนบท (ทช.) กระทรวงคมนาคม ดําเนินโครงการศึกษาความเหมาะสม และสํารวจออกแบบถนนเลี่ยงเมือง อําเภอสะเดา จังหวัดสงขลา เพื่อบรรเทาการจราจรบนถนนสายหลัก รองรับการขยายตัวของเศรษฐกิจการคมนาคมขนส่งและท่องเที่ยวบริเวณชายแดนให้มีประสิทธิภาพมากยิ่งขึ้น พร้อมจัดประชุมรับฟังความคิดเห็นของประชาชนเพื่อให้สอดคล้องกับความต้องการของประชาชนในพื้นที่ให้มากที่สุด
อําเภอสะเดา จังหวัดสงขลา มีพื้นที่ติดต่อกับประเทศมาเลเซียและด่านชายแดนที่สําคัญ 2 ด่าน คือ ด่านชายแดนสะเดา และด่านชายแดนปาดังเบซาร์ ซึ่งมีความสําคัญด้านเศรษฐกิจในการสร้างรายได้ให้ประเทศทั้งด้านการท่องเที่ยว การค้าชายแดน การนําเข้า - ส่งออกสินค้า ปัจจุบันมีถนนเพชรเกษม (ทล.4) เป็นเส้นทางสายหลักในการสัญจรและขนส่งสินค้า ทําให้มีปริมาณการจราจรที่หนาแน่น ทั้งนี้ เพื่อแก้ไขปัญหาการจราจรติดขัดบนถนนสายหลัก รองรับการเจริญเติบโตทางเศรษฐกิจของพื้นที่ในอนาคต ทช. จึงได้ดําเนินโครงการศึกษาฯ เพื่อคัดเลือกแนวสายทาง รูปแบบถนน/ทางแยกต่างระดับที่เหมาะสม และความคุ้มค่าทางด้านเศรษฐกิจ พร้อมประเมินผลกระทบสิ่งแวดล้อมเบื้องต้น คาดว่าจะได้ข้อสรุปในเดือนกันยายน 2566 นอกจากนี้ ทช. ได้จัดประชุมรับฟังความคิดเห็นของประชาชนกลุ่มเป้าหมาย หน่วยงานที่เกี่ยวข้อง ผู้นําชุมชน ผู้แทนกลุ่มต่าง ๆ ในพื้นที่ เพื่อให้มีความเข้าใจเกี่ยวกับโครงการฯ ความเป็นมา ลักษณะโครงการ ขั้นตอนการดําเนินงาน ขอบเขตการศึกษา พร้อมทั้งได้ตอบข้อซักถาม แลกเปลี่ยนความคิดเห็นกับผู้เข้าร่วมประชุม เพื่อให้การดําเนินงานสอดคล้องกับความต้องการของประชาชนในพื้นที่ให้มากที่สุด ซึ่งมีการจัดประชุม รับฟังความคิดเห็น จํานวน 4 ครั้ง โดยในเดือนสิงหาคม 2566 เป็นการจัดประชุมรับฟังความคิดเห็น ครั้งที่ 3 ณ อาคารสร้างสรรค์สุขภาวะ เทศบาลตําบลปริก อําเภอสะเดา ซึ่งประชาชนและผู้ที่เกี่ยวข้องเห็นด้วยในการดําเนินโครงการฯ ทั้งนี้ ในเดือนกันยายน 2566 ทช. จะจัดประชุมรับฟังความเห็น ครั้งที่ 4 ณ อําเภอสะเดา โดยจะแจ้งวัน เวลา และสถานที่ให้ผู้ที่เกี่ยวข้องได้รับทราบต่อไป
รัฐบาลไทย-ข่าวทำเนียบรัฐบาล-ครม.เห็นชอบร่างพระราชกฤษฎีกาโซนนิ่งพื้นที่ให้ตั้งสถานบริการซึ่งเปิดบริการได้ 24 ชั่วโมงในเขตส่งเสริมเมืองการบินภาคตะวันออก
วันอังคารที่ 29 สิงหาคม 2566
29/08/2566
ครม.เห็นชอบร่างพระราชกฤษฎีกาโซนนิ่งพื้นที่ให้ตั้งสถานบริการซึ่งเปิดบริการได้ 24 ชั่วโมงในเขตส่งเสริมเมืองการบินภาคตะวันออก
ครม.เห็นชอบร่างพระราชกฤษฎีกาโซนนิ่งพื้นที่ให้ตั้งสถานบริการซึ่งเปิดบริการได้ 24 ชั่วโมงในเขตส่งเสริมเมืองการบินภาคตะวันออก
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 29 ส.ค. 66 ได้เห็นชอบร่างพระราชกฤษฎีกากําหนดเขตพื้นที่เพื่อการอนุญาตให้ตั้งสถานบริการในท้องที่จังหวัดระยอง (ฉบับที่...) พ.ศ.... ซึ่งสาระสําคัญของร่างพระราชกฤษฎีกาฯ เป็นการกําหนดเขตพื้นที่เพื่อการอนุญาตให้ตั้งสถานบริการ (Zoning) ภายในเขตส่งเสริมเมืองการบินภาคตะวันออก สนามบินอู่ตะเภา จ.ระยอง
ทั้งนี้ เพื่อให้การตั้งสถานบริการในท้องที่เป็นไปด้วยความเรียบร้อย อันจะเป็นการรักษาความสงบเรียบร้อยของประชาชนในจังหวัดระยอง สอดรับกับนโยบายสําคัญของรัฐบาลและคณะกรรมการนโยบายเขตพัฒนาพิเศษภาคตะวันออก(กพอ.) ในการกําหนดสิทธิประโยชน์ในการส่งเสริมเศรษฐกิจพิเศษ : เมืองการบินภาคตะวันออก
สําหรับเขตพื้นที่เพื่อการอนุญาตให้ตั้งสถานบริการ (Zoning) จะตั้งอยู่ในเขตส่งเสริมเมืองการบินภาคตะวันออก มีพื้นที่รวมประมาณ 2,662 ไร่ ซึ่งจะสามารถจัดตั้งกิจกรรมสันทนาการที่เข้าข่ายสถานบริการตามกฎหมายว่าด้วยสถานบริการ และพื้นที่จําหน่ายเครื่องดื่มแอลกอฮอล์โดยไม่มีข้อจํากัดเกี่ยวกับการจําหน่ายและช่วงเวลาการจําหน่าย และจะอยู่ภายใต้มาตรการควบคุมและกํากับดูแลความสงอย่างเคร่งครัด
น.ส.ไตรศุลี กล่าวว่า การออกร่างพระราชกฤษฎีกาฯ นี้จะสอดรับกับที่กระทรวงมหาดไทยได้ออกกฎกระทรวงเรื่องกําหนดวันเวลาเปิดปิดของสถานบริการ (ฉบับที่ 2) พ.ศ. 2566 ซึ่งได้ประกาศในราชกิจจานุเบกษาเมื่อวันที่ 25 ส.ค. 66 ที่ผ่านมา กล่าวคือ ร่างพระราชกฤษฎีกาฯ จะกําหนดพื้นที่ที่จะอนุญาตให้ตั้งสถานบริการภายในเขตส่งเสริมเมืองการบินให้ชัดเจน ส่วนกฎกระทรวงฯ จะเป็นการอนุญาตให้สถานบริการที่ตั้งในพื้นที่ที่กําหนดนี้สามารถเปิดบริการได้ตลอด 24 ชั่วโมง ซึ่งจะเป็นการส่งเสริมศักยภาพเมืองการบินภาคตะวันออก สามารถรองรับนักธุรกิจ ผู้เดินทาง นักท่องเที่ยว และผู้ใช้บริการสนามบินได้ตลอด 24 ชั่วโมง ขณะเดียวกันก็เป็นการบริหารจัดการพื้นที่ให้สามารถรักษาความสงบเรียบร้อยของประชาชนโดยรวมด้วย
รัฐบาลไทย-ข่าวทำเนียบรัฐบาล-ปลัด สธ.เผยเหตุเพลิงไหม้ตู้คอนเทนเนอร์สารอันตราย “ท่าเรือแหลมฉบัง” มีผู้ป่วย 6 ราย เตือน ปชช.สวมหน้ากาก มีอาการผิดปกติให้รีบพบแพทย์
วันอังคารที่ 29 สิงหาคม 2566
ปลัด สธ.เผยเหตุเพลิงไหม้ตู้คอนเทนเนอร์สารอันตราย “ท่าเรือแหลมฉบัง” มีผู้ป่วย 6 ราย เตือน ปชช.สวมหน้ากาก มีอาการผิดปกติให้รีบพบแพทย์
ปลัดกระทรวงสาธารณสุข เผยเหตุเพลิงไหม้ตู้คอนเทนเนอร์ ลานสินค้าอันตราย ท่าเรือแหลมฉบัง เป็นตู้บรรจุสารอินทรีย์เปอร์ออกไซด์ มีฤทธิ์กัดกร่อน อพยพคนงาน 183 ราย พบมีอาการทางเดินหายใจ 6 ราย ให้การปฐมพยาบาลพร้อมส่งต่อ รพ.เอกชนใกล้เคียงแล้ว
ปลัดกระทรวงสาธารณสุข เผยเหตุเพลิงไหม้ตู้คอนเทนเนอร์ ลานสินค้าอันตราย ท่าเรือแหลมฉบังเป็นตู้บรรจุสารอินทรีย์เปอร์ออกไซด์ มีฤทธิ์กัดกร่อน อพยพคนงาน 183 ราย พบมีอาการทางเดินหายใจ 6 รายให้การปฐมพยาบาลพร้อมส่งต่อ รพ.เอกชนใกล้เคียงแล้ว ส่วนการคัดกรองพนักงานจุดอื่นและชุมชนในรัศมี5 กิโลเมตร ยังไม่พบผู้ได้รับผลกระทบ แจ้งเตือนประชาชนสวมหน้ากากอนามัย สังเกตอาการตนเอง หากผิดปกติ
ให้รีบพบแพทย์ พร้อมแนะวิธีจัดเก็บสารเคมีให้ปลอดภัย
วันนี้ (29 สิงหาคม 2566) นพ.โอภาส การย์กวินพงศ์ ปลัดกระทรวงสาธารณสุข กล่าวถึงกรณีเพลิงไหม้ตู้คอนเทนเนอร์ภายในคลังสินค้า ท่าเรือแหลมฉบัง จ.ชลบุรี ว่า ได้รับรายงานจากนายแพทย์สุเทพ เพชรมาก ผู้ตรวจราชการกระทรวงสาธารณสุข เขตสุขภาพที่ 6 ว่า ช่วงเวลา 10.00 น.ของวันนี้ เกิดเหตุเพลิงไหม้ตู้คอนเทนเนอร์ขนาด 9 ตัน บริเวณลานสินค้าอันตราย JWD ภายในท่าเรือแหลมฉบัง ต.ทุ่งสุขลา อ.ศรีราชา จ.ชลบุรี ซึ่งภายในตู้คอนเทนเนอร์มีสารอินทรีย์เปอร์ออกไซด์ ซึ่งมีคุณสมบัติเป็นสารกัดกร่อน บรรจุอยู่ในกล่องกระดาษจํานวน 378 กล่อง กล่องละ 18 กิโลกรัม ทําให้บริเวณโดยรอบมีกลิ่นฉุนรุนแรง ทีมดับเพลิงได้ฉีดน้ําเพื่อควบคุมไอระเหยไม่ให้กระทบไปยังพื้นที่บริเวณกว้างและสามารถควบคุมเพลิงได้แล้ว เบื้องต้น บริษัทได้อพยพพนักงานที่ปฏิบัติงานอยู่ในพื้นที่ 183 ราย พบมีอาการระบบทางเดินหายใจ 6 ราย ทีมแพทย์ได้ทําการปฐมพยาบาลเบื้องต้นในที่เกิดเหตุ และส่งต่อไปยังโรงพยาบาลเอกชนใกล้เคียงแล้ว
นพ.โอภาสกล่าวต่อว่า เจ้าหน้าที่ยังได้คัดกรองพนักงานที่ได้รับผลกระทบบริเวณหอสังเกตการณ์ จํานวน 54 รายบริเวณลานจอดรถโตโยต้า จํานวน 23 ราย ไม่พบผู้มีอาการผิดปกติ ส่วนการคัดกรองบริเวณชุมชนโดยรอบรัศมี 5 กิโลเมตร ยังไม่พบผู้ได้รับผลกระทบเช่นกัน เจ้าหน้าที่ได้แจกหน้ากาก N95 ให้กับผู้ปฏิบัติงาน 100 ชิ้น และประชาสัมพันธ์ผ่านวิทยุประจําชุมชนให้ประชาชนในละแวกใกล้เคียงสวมหน้ากากอนามัยตลอดเวลาและสังเกตตนเอง หากมีอาการผิดปกติให้แจ้งผู้นําชุมชนหรืออสม. เพื่อส่งต่อเข้าพบแพทย์โรงพยาบาลแหลมฉบังทันที เนื่องจากสารอินทรีย์เปอร์ออกไซด์มีคุณสมบัติกัดกร่อน หากสัมผัสต้องรีบล้างด้วยน้ําและสบู่ ถ้าเข้าตาต้องล้างด้วยน้ําปริมาณมากๆ ในทันที กรณีที่เผลอรับประทานเข้าไป ควรดื่มนมหรือน้ําแล้วรีบไปพบแพทย์ หรือหากหายใจเอาฝุ่นหรือละอองเข้าไปต้องรีบไปพบแพทย์ทันที
สําหรับคําแนะนําในการจัดเก็บสารอินทรีย์เปอร์ออกไซด์ให้ปลอดภัย โดยเฉพาะการเก็บในปริมาณมากๆ ต้องเก็บในอาคารที่ออกแบบมาโดยเฉพาะ สร้างด้วยวัสดุไม่ติดไฟ อุปกรณ์ไฟฟ้าเป็นชนิดป้องกันการระเบิด,แยกเป็นเอกเทศห่างจากแหล่งที่อยู่อาศัย, มีการตรวจสอบระบบควบคุมการทํางานของเครื่องทําความเย็นห้องเก็บและระบบสัญญาณเตือนภัยต่างๆ ให้มีประสิทธิภาพใช้งานได้เสมอ และพนักงานควรมีการฝึกอบรมให้สามารถแก้ไขได้ทันเมื่อเกิดเหตุฉุกเฉิน
***************************************** 29 สิงหาคม 2566
รัฐบาลไทย-ข่าวทำเนียบรัฐบาล-ไทยเตรียมโชว์ศักยภาพอุตสาหกรรมยางพาราต่อสมาคมผู้ค้ายางแห่งประเทศญี่ปุ่น มั่นใจสามารถทวงแชมป์การส่งออกยางพาราได้
วันอังคารที่ 29 สิงหาคม 2566
ไทยเตรียมโชว์ศักยภาพอุตสาหกรรมยางพาราต่อสมาคมผู้ค้ายางแห่งประเทศญี่ปุ่น มั่นใจสามารถทวงแชมป์การส่งออกยางพาราได้
ไทยเตรียมโชว์ศักยภาพอุตสาหกรรมยางพาราต่อสมาคมผู้ค้ายางแห่งประเทศญี่ปุ่น มั่นใจสามารถทวงแชมป์การส่งออกยางพาราได้
นายประยูร อินสกุล ปลัดกระทรวงเกษตรและสหกรณ์ ได้มอบหมาย นางสาวนฤมล สงวนวงศ์ ผู้ช่วยปลัดกระทรวงเกษตรและสหกรณ์ ให้การต้อนรับสมาคมผู้ค้ายางแห่งประเทศญี่ปุ่น (The Rubber Trade Association of Japan: RTAJ) ในโอกาสเดินทางมาศึกษาดูงานด้านความยั่งยืนของอุตสาหกรรมยางพาราในประเทศไทย ระหว่างวันที่ 29 – 31 สิงหาคม 2566 ณ โรงแรมอมารี วอเตอร์เกท กรุงเทพฯ และการลงพื้นที่ศึกษาดูงานแหล่งผลิตยางพาราในพื้นที่ภาคตะวันออกของประเทศไทย ได้แก่ พื้นที่ จ.ชลบุรี และ จ.ระยอง จัดโดยการยางแห่งประเทศไทยร่วมกับสํานักงานที่ปรึกษาการเกษตรต่างประเทศ ประจํากรุงโตเกียว ซึ่งการศึกษาดูงานในครั้งนี้จะเป็นการสร้างความมั่นใจให้กับประเทศญี่ปุ่นถึงกระบวนการผลิตอุตสาหกรรมยางพาราของประเทศไทยที่สามารถตรวจสอบย้อนกลับได้ อีกทั้งยังเป็นการรักษาตลาดเดิม ควบคู่กับการขยายโอกาสทางการค้าของสินค้ายางพาราที่มีมูลค่าสูง
ทั้งนี้ ประเทศญี่ปุ่นเป็นประเทศผู้ใช้ยางพาราของไทยในลําดับต้น ๆ โดยนําเข้ายางแผ่นรมควันและยางแท่งจากประเทศไทยปีละจํานวนมาก เพื่อใช้ในอุตสาหกรรมยางล้อรถยนต์และอุตสาหกรรมที่เกี่ยวข้อง ขณะเดียวกัน บริษัทผู้ผลิตยางล้อรถยนต์ของญี่ปุ่นหลายแห่งยังสร้างฐานการผลิตในประเทศไทย โดยมีการใช้ยางพาราในประเทศไทยเป็นวัตถุดิบจํานวนมากอีกด้วย
ปัจจุบันประเทศไทยครองส่วนแบ่งตลาดยางพาราในประเทศญี่ปุ่นประมาณร้อยละ 30 มากเป็นอันดับ 2 รองจากประเทศอินโดนีเซียซึ่งมีส่วนแบ่งตลาดประมาณร้อยละ 70 อย่างไรก็ตาม การศึกษาดูงานในครั้งนี้ จะเป็นก้าวแรกในการพลิกโอกาสให้อุตสาหกรรมยางพาราของประเทศไทยสามารถกลับมาทวงแชมป์การส่งออกยางพาราไปตลาดญี่ปุ่นในรอบ 15 ปี เนื่องจากประเทศญี่ปุ่นให้ความสําคัญกับเป้าหมายการพัฒนาที่ยั่งยืนของสหประชาชาติ (SDGs) ผู้บริโภคญี่ปุ่นตื่นตัวและให้ความสนใจกับสินค้าและผลิตภัณฑ์ที่มีกระบวนการผลิตที่สอดคล้องกับเป้าหมาย SDGs ไม่เว้นแม้แต่อุตสาหกรรมยางล้อรถยนต์และอุตสาหกรรมที่เกี่ยวข้อง ซึ่งผู้ผลิตหลายรายหันมาใส่ใจต่อเป้าหมายดังกล่าวจนมีแนวโน้มที่จะกลายเป็นมาตรฐานในการจําหน่ายสินค้าในอนาคต ทั้งนี้ ในปี 2565 ญี่ปุ่นนําเข้ายางพารารวม 769,065 ตัน ประเทศที่ญี่ปุ่นนําเข้ามาก 3 อันดับแรก ได้แก่ อินโดนีเซีย 516,348 ตัน ไทย 231,743 ตัน และเวียดนาม 10,435 ตัน
รัฐบาลไทย-ข่าวทำเนียบรัฐบาล-ความเห็นเพิ่มเติมการไม่ปรับขึ้นภาษีมูลค่าเพิ่มเป็นการเฉพาะ
วันอังคารที่ 29 สิงหาคม 2566
29/08/2566
ความเห็นเพิ่มเติมการไม่ปรับขึ้นภาษีมูลค่าเพิ่มเป็นการเฉพาะ
เศรษฐกิจไทยในช่วงครึ่งปีแรกของปี 2566 ขยายตัวที่ร้อยละ 2.2 และคาดว่าเศรษฐกิจในช่วงครึ่งปีหลังจะขยายตัวได้เพิ่มขึ้นจากช่วงครึ่งปีแรก โดยได้รับแรงสนับสนุนจากภาคการท่องเที่ยวและอุปสงค์ภายในประเทศที่ขยายตัวได้ต่อเนื่อง
นายวุฒิพงศ์ จิตตั้งสกุล ที่ปรึกษาด้านเศรษฐกิจการคลัง ในฐานะโฆษกสํานักงานเศรษฐกิจการคลัง เปิดเผยว่า เศรษฐกิจไทยในช่วงครึ่งปีแรกของปี 2566 ขยายตัวที่ร้อยละ 2.2 และคาดว่าเศรษฐกิจในช่วงครึ่งปีหลังจะขยายตัวได้เพิ่มขึ้นจากช่วงครึ่งปีแรก โดยได้รับแรงสนับสนุนจากภาคการท่องเที่ยวและอุปสงค์ภายในประเทศที่ขยายตัวได้ต่อเนื่อง และคาดว่าอัตราเงินเฟ้อทั่วไปจะกลับเข้าสู่กรอบเป้าหมาย เนื่องจากแรงกดดันจากราคาสินค้าในหมวดพลังงานได้คลี่คลายลง ประกอบกับในช่วง 10 เดือนแรกของปีงบประมาณ 2566 รัฐบาลจัดเก็บรายได้สุทธิสูงกว่าประมาณการและสูงกว่าช่วงเดียวกับปีก่อนถึงร้อยละ 7.6 และ 5.2 ตามลําดับ ดังนั้น การจัดเก็บภาษีมูลค่าเพิ่มที่ร้อยละ 7 เพื่อช่วยลดภาระค่าครองชีพให้กับประชาชน และสร้างความเชื่อมั่นในการประกอบธุรกิจให้กับภาคเอกชน อันจะส่งผลให้ระบบเศรษฐกิจของประเทศมีการขยายตัวได้อย่างต่อเนื่อง
โฆษกสํานักงานเศรษฐกิจการคลังกล่าวเพิ่มเติมว่า ฐานะการคลังในปัจจุบันยังอยู่ในระดับที่มั่นคงและเพียงพอต่อการดําเนินนโยบายต่าง ๆ รวมถึงการจัดสรรสวัสดิการสําหรับผู้สูงอายุ ซึ่งมีกองทุนผู้สูงอายุที่มีวัตถุประสงค์เพื่อใช้เป็นทุนใช้จ่ายเกี่ยวกับการคุ้มครอง การส่งเสริม และสนับสนุนผู้สูงอายุ รวมถึงมีการเก็บเงินบํารุงกองทุนผู้สูงอายุจากภาษีสรรพสามิตสินค้าสุราและยาสูบในอัตราร้อยละ 2 โดยปีงบประมาณละไม่เกิน 4,000 ล้านบาท ตั้งแต่ปี 2561 เป็นต้นมา เพื่อนําเงินกองทุนผู้สูงอายุไปจัดสรรเป็นเงินช่วยเหลือผู้สูงอายุที่มีรายได้น้อยตามโครงการลงทะเบียนเพื่อสวัสดิการแห่งรัฐเพิ่มเติม
สําหรับข้อเสนอให้ปรับขึ้นอัตราภาษีมูลค่าเพิ่มเพื่อนํามาใช้เป็นเงินออมในวัยเกษียณให้แก่ประชาชน เนื่องจากภาษีมูลค่าเพิ่มเป็นภาษีฐานการบริโภคที่มีความสัมพันธ์กับภาวะเศรษฐกิจของประเทศ การปรับขึ้นภาษีมูลค่าเพิ่มย่อมส่งผลกระทบต่อการบริโภคของประชาชนอย่างมีนัยสําคัญ ซึ่งผลของการปรับขึ้นอัตราภาษีมูลค่าเพิ่มทําให้ระดับราคาสินค้าและบริการเพิ่มขึ้น ส่งผลให้อํานาจการซื้อของประชาชนลดลง
ดังนั้น การปรับขึ้นอัตราภาษีมูลค่าเพิ่มจึงจําเป็นต้องมีการพิจารณาอย่างรอบด้าน ตลอดจนพิจารณาในช่วงเวลาที่เหมาะสม นอกจากนี้ ตามพระราชบัญญัติวินัยการเงินการคลังของรัฐ พ.ศ. 2561 กําหนดว่า การกันเงินรายได้ เพื่อให้หน่วยงานของรัฐนําไปใช้จ่ายตามวัตถุประสงค์ของหน่วยงานนั้น หรือเพื่อการหนึ่งการใดเป็นการเฉพาะจะกระทํามิได้ เว้นแต่จะอาศัยอํานาจตามกฎหมาย ดังนั้น หน่วยงานที่เกี่ยวข้องจะต้องหารือถึงความเป็นไปได้ในการดําเนินการต่อไป
ทั้งนี้ ที่ผ่านมากระทรวงการคลังได้ส่งเสริมและปรับปรุงระบบการออมเพื่อการเกษียณอายุของแรงงานอย่างต่อเนื่อง เช่น ได้ปรับปรุงแก้ไขกฎกระทรวงเพื่อเพิ่มเพดานเงินสะสมของสมาชิกและเพิ่มเพดานเงินสมทบจากรัฐให้แก่สมาชิก ซึ่งเป็นแรงงานนอกระบบที่ออมกับกองทุนการออมแห่งชาติเพื่อให้มีเงินออมใช้หลังเกษียณ เพิ่มขึ้นแล้ว การเสนอร่างพระราชบัญญัติกองทุนบําเหน็จบํานาญแห่งชาติ พ.ศ. .... เพื่อให้แรงงานในระบบมีเงินออมเพิ่มขึ้น รวมถึงการดําเนินการตามแผนปฏิบัติการด้านการพัฒนาทักษะทางการเงินเพื่อให้คนไทยทุกกลุ่มและทุกช่วงวัยมีทักษะทางการเงินและความมั่นคงทางการเงินเพิ่มขึ้นด้วย
รัฐบาลไทย-ข่าวทำเนียบรัฐบาล-พม. จัดประชุมทวิภาคี ไทย – เมียนมา หนุนการบริหารจัดการรายกรณี การส่งกลับและคืนสู่สังคม ผู้เสียหายจากการค้ามนุษย์
วันอังคารที่ 29 สิงหาคม 2566
พม. จัดประชุมทวิภาคี ไทย – เมียนมา หนุนการบริหารจัดการรายกรณี การส่งกลับและคืนสู่สังคม ผู้เสียหายจากการค้ามนุษย์
พม. จัดประชุมทวิภาคี ไทย – เมียนมา หนุนการบริหารจัดการรายกรณี การส่งกลับและคืนสู่สังคม ผู้เสียหายจากการค้ามนุษย์
เมื่อวันที่ 28 สิงหาคม 2566 นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานเปิดการประชุมทวิภาคี ไทย – เมียนมา ครั้งที่ 28 ด้านการบริหารจัดการรายกรณี การส่งกลับและคืนสู่สังคม ผู้เสียหายจากการค้ามนุษย์ (The 28th Case Management Meeting : CMM)โดยมีนายธนสุนทร สว่างสาลี รองปลัดกระทรวงการพัฒนาสังคมและความมั่นคงของมนุษย์ คณะผู้แทนจากราชอาณาจักรไทย และคณะผู้แทนจากสาธารณรัฐแห่งสหภาพเมียนมา นําโดย Mr. Aung Kyaw Moe อธิบดีกรมฟื้นฟูเยียวยา กระทรวงสวัสดิการสังคม การบรรเทาทุกข์ และการโยกย้ายถิ่นฐานใหม่ เข้าร่วม ณ โรงแรมเดอะ เบอร์เคลีย์ ประตูน้ํา กรุงเทพฯ
นายอนุกูล กล่าวว่า ประเทศไทยและเมียนมามีความร่วมมือในการต่อต้านการค้ามนุษย์มาอย่างยาวนาน ตั้งแต่ก่อนมีความตกลงในลักษณะบันทึกความเข้าใจ จนกระทั่งมีบันทึกความเข้าใจร่วมกัน ว่าด้วยการต่อต้านการค้ามนุษย์ โดยเฉพาะสตรีและเด็ก อีกทั้งยังมีการประชุมระดับทวิภาคี ด้านการบริหารจัดการรายกรณี การส่งกลับและคืนสู่สังคม ผู้เสียหายจากการค้ามนุษย์ หรือการประชุม Case Management Meeting : CMM ซึ่งวันนี้ กระทรวงการพัฒนาสังคมและความมั่นคงของมนุษย์ (พม.) เป็นเจ้าภาพจัดการประชุมทวิภาคี ไทย – เมียนมา ครั้งที่ 28 ด้านการบริหารจัดการรายกรณี การส่งกลับและคืนสู่สังคม ผู้เสียหายจากการค้ามนุษย์ (The 28th Case Management Meeting : CMM) เพื่อเป็นประโยชน์ในการช่วยเหลือคุ้มครองผู้เสียหายจากการค้ามนุษย์อย่างครอบคลุมในทุกมิติทั้งการดําเนินคดีและการช่วยเหลือเยียวยา
นายอนุกูล กล่าวต่อไปว่า ประเทศไทยและเมียนมา นับได้ว่าเป็นประเทศคู่ภาคีที่มีการประชุมกันมายาวนานและต่อเนื่องมากกว่า 10 ปี ทําให้เกิดการแก้ไขปัญหาร่วมกัน รวมทั้งมีการเสนอแนะทางออกที่จะทําให้ปัญหาที่เกิดขึ้น บรรลุผลสําเร็จร่วมกันไปด้วยดี นับเป็นต้นแบบการทํางานของประเทศอื่นๆ ในแถบภูมิภาคอาเซียน ซึ่งความร่วมมือนี้จะยังคงดําเนินต่อไปอย่างต่อเนื่อง และจะร่วมกันพัฒนาแนวทางมาตรการใหม่ๆ ในการช่วยเหลือคุ้มครองผู้เสียหายได้กลับคืนสู่สังคม ภูมิลําเนาบ้านเกิดของตนเองอย่างปลอดภัยและยั่งยืนที่สุด
นายอนุกูล กล่าวเพิ่มเติมว่า ตนในฐานะคณะผู้แทนรัฐบาลไทย กระทรวง พม. และทุกหน่วยงานที่เกี่ยวข้อง ขอย้ําและสร้างความมั่นใจต่อผู้แทนของรัฐบาลเมียนมาว่า ปัญหาการค้ามนุษย์เป็นปัญหาการละเมิดสิทธิมนุษยชนและศักดิ์ศรีความเป็นมนุษย์อย่างรุนแรง ซึ่งรัฐบาลไทยได้บูรณาการทุกภาคส่วนในการแก้ไขปัญหาและพยายามทุกวิถีทางที่จะสกัดกั้นการเกิดขบวนการค้ามนุษย์ และผู้เสียหายที่อยู่ในความดูแลของรัฐบาลไทย จะได้รับการดูแลตามหลักกฎหมาย หลักสิทธิมนุษยชนและหลักการสากล โดยการดําเนินการทุกเรื่องเป็นไปเพื่อประโยชน์สูงสุดของผู้เสียหายเป็นสําคัญ
#ช่วย24ชั่วโมง #พม24ชม #ข่าวพม #esshelpme
รัฐบาลไทย-ข่าวทำเนียบรัฐบาล-บริจาคเพื่อการศึกษา ผ่านระบบ e-Donation ลดหย่อนภาษีได้ 2 เท่า
วันอังคารที่ 29 สิงหาคม 2566
บริจาคเพื่อการศึกษา ผ่านระบบ e-Donation ลดหย่อนภาษีได้ 2 เท่า
.....
ปัจจุบันมาตรการภาษีเพื่อ “สนับสนุนการศึกษาฉบับใหม่” ได้มีผลบังคับแล้ว เป็นไปตามพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ 768) พ.ศ. 2566 โดยจะมีผลสําหรับการบริจาคที่เกิดขึ้นระหว่างวันที่ 1 ม.ค. 65 - 31 ธ.ค. 67
.
โดยปรับปรุงเกณฑ์การบริจาคให้เกิดความครอบคลุม และลดความเหลื่อมล้ําในการได้รับบริจาคของสถานศึกษาแต่ละประเภท
.
สิทธิประโยชน์ที่ผู้บริจาคจะได้รับ:
.
• กรณีบุคคลธรรมดาสามารถนําเงินมาหักเป็นค่าลดหย่อนได้ 2 เท่าของจํานวนเงินที่บริจาค แต่จะไม่เกินร้อยละ 10 ของเงินได้พึงประเมินหลังจากหักค่าใช้จ่ายและหักค่าลดหย่อนอื่น ๆ
• กรณีบริษัทหรือห้างหุ้นส่วนนิติบุคคลสามารถนําเงินหรือทรัพย์สินมาหักเป็นรายจ่ายได้ 2 เท่าของรายจ่ายที่บริจาคแต่จะไม่เกินร้อยละ 10 ของกําไรสุทธิก่อนหักรายจ่าย เพื่อการกุศลสาธารณะ หรือเพื่อการสาธารณประโยชน์และรายจ่ายเพื่อการศึกษาหรือเพื่อการกีฬา
.
ย้ําว่า การจะได้รับสิทธิประโยชน์ทางภาษี จะต้องเป็นการบริจาค “ผ่านระบบอิเล็กทรอนิกส์ (e-Donation) ของกรมสรรพากรเท่านั้น” เพื่อเป็นการสนับสนุนให้สถานศึกษาทุกแห่งใช้ระบบ e-Donation และเป็นการอํานวยความสะดวกให้แก่ผู้บริจาค
.
อ่านเพิ่มเติม คลิกhttps://www.thaigov.go.th/news/contents/details/71718
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กบข. ร่วมแชร์ประสบการณ์ ESG ในงานสัมมนาโอกาสและความท้าทายของรัฐวิสาหกิจไทย
วันอังคารที่ 29 สิงหาคม 2566
29/08/2566
กบข. ร่วมแชร์ประสบการณ์ ESG ในงานสัมมนาโอกาสและความท้าทายของรัฐวิสาหกิจไทย
เลขาธิการ กบข. ร่วมบรรยายในงานสัมมนาโอกาสและความท้าทายของรัฐวิสาหกิจไทย เพื่อเสริมสร้างความรู้ให้กับรัฐวิสาหกิจในการเตรียมองค์กรเพื่อรองรับการพัฒนาธุรกิจสู่ความยั่งยืน โดยมีหน่วยงานรัฐวิสาหกิจเข้าร่วม 50 แห่ง
เมื่อวันที่ 28 สิงหาคม 2566 ดร.ศรีกัญญา ยาทิพย์ เลขาธิการคณะกรรมการกองทุนบําเหน็จบํานาญข้าราชการ (กบข.) ได้เข้าร่วมบรรยายในงานสัมมนาโอกาสและความท้าทายของรัฐวิสาหกิจไทย จัดโดยสํานักงานคณะกรรมการนโยบายรัฐวิสาหกิจ (สคร.) มูลนิธิสถาบันวิจัยและพัฒนาองค์กรภาครัฐ (IRDP) และบริษัท ทริส คอร์ปอเรชั่น จํากัด เพื่อเสริมสร้างความรู้ให้กับรัฐวิสาหกิจในการเตรียมองค์กรเพื่อรองรับการพัฒนาธุรกิจสู่ความยั่งยืน โดยมีหน่วยงานรัฐวิสาหกิจเข้าร่วม 50 แห่ง
ในการนี้ ดร.ศรีกัญญา ได้บรรยายในหัวข้อ “ESG กับการนําไปใช้จากมุมมองนักลงทุนสถาบัน” ว่า ปัจจุบันนี้มีองค์กรชั้นนํามากมายที่นําประเด็นด้านความยั่งยืนมาปรับใช้ให้สอดคล้องกับองค์กร ซึ่งรัฐวิสาหกิจถือเป็นกลไกที่สําคัญของการขับเคลื่อนภารกิจของภาครัฐ และการปรับตัวเพื่อรองรับการพัฒนาสู่ความยั่งยืนจึงเป็นประเด็นสําคัญ โดยการดําเนินงานด้าน ESG คือการทํางานกับ "เป้าหมายที่ไม่หยุดนิ่ง" (Moving target) ที่มีการเปลี่ยนแปลงได้ตลอดเวลา ไม่มีรูปแบบที่แน่นอน สิ่งสําคัญคือแต่ละองค์กรควรกําหนดนโยบายให้ชัดเจน เพื่อให้องค์กรขับเคลื่อนไปในทิศทางเดียวกัน อาจเริ่มที่กําหนดนโยบายที่สอดคล้องกับภารกิจของประเทศที่เกี่ยวข้องกับองค์กร พร้อมประยุกต์ 17 เป้าหมายการพัฒนาที่ยั่งยืนของสหประชาชาติ (Sustainable Development Goals : SDGs) ที่องค์กรชั้นนําในประเทศไทยได้นําเป้าหมายที่เกี่ยวข้องมาเป็นตัวชี้วัดการดําเนินการ เพื่อบรรลุเป้าหมายสู่ความยั่งยืน
รัฐบาลไทย-ข่าวทำเนียบรัฐบาล-ดีอีเอส เปิดกิจกรรมเสริมสร้างการรับรู้เพื่อรู้เท่าทันและรับมือกับข่าวปลอมในสถานศึกษา ครั้งที่ 5
วันอังคารที่ 29 สิงหาคม 2566
ดีอีเอส เปิดกิจกรรมเสริมสร้างการรับรู้เพื่อรู้เท่าทันและรับมือกับข่าวปลอมในสถานศึกษา ครั้งที่ 5
ดีอีเอส เปิดกิจกรรมเสริมสร้างการรับรู้เพื่อรู้เท่าทันและรับมือกับข่าวปลอมในสถานศึกษา ครั้งที่ 5
วันนี้ (29 ส.ค. 66) น.ส.กรรวี สิทธิชีงภาค ผู้ตรวจราชการกระทรวงดิจิทัลเพื่อเศรษฐกิจและสังคม (ดีอีเอส) เป็นประธานเปิดงานการจัดกิจกรรมเสริมสร้างการรับรู้เพื่อรู้เท่าทันและรับมือกับข่าวปลอมในสถานศึกษา ครั้งที่ 5 ภายใต้โครงการศูนย์ประสานงานและแก้ไขปัญหาข่าวปลอม (Anti Fake News Center: AFNC) เพื่อเป็นการเสริมสร้างทักษะในการใช้งานสื่อสังคมออนไลน์ การเผยแพร่ข้อมูลเนื้อหาและข่าวสารที่อยู่ในอินเทอร์เน็ต สร้างความเข้าใจในการวิเคราะห์ข่าว รู้จักแยกแยะข้อความที่เป็นข่าวจริง ข่าวปลอม และข่าวบิดเบือน ผ่านนิทรรศการให้ความรู้ และเกมเสริมทักษะ เพื่อให้เหมาะสมกับวัยและเตรียมความพร้อมในเบื้องต้น นอกจากนี้ ยังมีการบรรยายพิเศษเกี่ยวกับการสร้างการรับรู้เท่าทันและรับมือกับข่าวปลอม เรื่อง วิธีรับมือข่าวปลอมในยุคดิจิทัล จากวิทยากรที่มีความเชี่ยวชาญ ณ โรงเรียนราชินีบูรณะ ต.พระปฐมเจดีย์ อ.เมืองนครปฐม จ.นครปฐม
___________________
รัฐบาลไทย-ข่าวทำเนียบรัฐบาล-PM receives congratulatory phone call from Lao PM
วันอังคารที่ 29 สิงหาคม 2566
29/08/2566
PM receives congratulatory phone call from Lao PM
PM receives congratulatory phone call from Lao PM
August 28, 2023, at 1345 hrs, Prime Minister Srettha Thavisin had a phone conversation with Prime Minister Sonexay Siphandone of Lao PDR.
The Lao Prime Minister congratulated the Prime Minister for being appointed as 30th Prime Minister of Thailand, and commended him for his rich economic experiences. He expressed confidence that bilateral relations and cooperation between the two countries would continue to grow, and extended his invitation for Prime Minister Srettha to visit Lao PDR at the first opportunity. Thailand and Lao PDR, as neighbors, have established diplomatic relations for over 73 years. Relations between the two countries have been elevated to strategic partnership for growth and sustainable development. Thai and Lao people also have close ties. The Lao Prime Minister hoped that Prime Minister Srettha would continue to support existing cooperation projects, especially various assistances under the royal initiatives provided to Lao PDR by members of the royal family.
The Lao Prime Minister called on Thailand to continue to play an important role in Lao economic development endeavor. He expressed hope for: 1) an increase of trade and investment between the two countries to mitigate regional economic problems; 2) continued development of transport connectivity, especially China-Laos-Thailand rail link project, and the 5th Friendship Bridge, which will soon be completed; and 3) continued promotion of energy security, under which several power plants in Lao PDR have exported electricity to Thailand.
The Thai Prime Minister thanked the Lao counterpart for congratulatory phone call and message, and hoped to pay a visit to Lao PDR at the first opportunity to further strengthen relations. As Thailand’s neighboring country, he affirmed the Government’s commitment to tighten relations and cooperation with Lao PDR, and to work closely together with the country toward economic advancement. He also expressed his intent to make Lao PDR one of the first destinations in his introductory tour to ASEAN countries, and to meet with the Lao Prime Minister at the first opportunity. Prime Minister Srettha took the opportunity to convey his regards to President Thongloun Sisoulith and H.E. General Khamtai Siphandone, for which the Lao Prime Minister thanked the Thai counterpart on their behalf.